OpenLLM-France/wikimedia huggingface dataset:
# Richard Sahagún

Richard Sahagún Rodríguez (Bilbo, 1976) bizkaitar antzezlea da, nagusiki telebistan aritutakoa.

## Filmografia
### Telebista

| Urtea | Telesaila | Pertsonaia | Katea |
| 2015-2016 | El Ministerio del Tiempo | Ortigosa | TVE |
| 2014-egun | Fantasmagórica | Luis | Websaila |
| 2012 | El secreto de Puente Viejo | Segismundo Pérez Belinchón | Antena 3 |
| 2012 | Hispania | Beltzezko gizona | Antena 3 |
| 2012 | Águila Roja | | TVE |
| 2009 | Mi gemela es hija única | Samuel Lomasl | Telecinco |
| 2008 | El comisario | Chema | Telecinco |
| 2007 | Yo soy Bea | | Telecinco |

### Zinema

| Urtea | Filma |
| 2016 | Baskavígin. Euskal baleazaleen hilketa |
| 2016 | Zaindari ikusezina |
| 2016 | Gernika |
| 2014 | Newroworld |
| 2014 | Por un puñado de besos |
| 2011 | No habrá paz para los malvados |

## Erreferentziak

* ↑ www.haceria.com
* Datuak: Q20018267
# Richard Rodney Bennett

Richard Rodney Bennett (Broadstairs, Kent, Ingalaterra, 1936ko martxoaren 29a - 2012ko abenduaren 24a) britainiar musikagile eta piano-jotzailea izan zen.

## Biografia

Howard Ferguson eta Pierre Boulez musikagileekin ikasi zuen, Londresko Royal Academy of Musicen eta Parisen.
Telebistarako eta zinemarako musika idatzi zuen. Besteak beste, Bennett da film hauetako musikaren egilea: Joseph Loseyren Enigmaren giltzarria (1959), Sidney Lumeten Orient Expresseko hilketa (1974) eta Mike Newellen Lau ezkontza eta hileta bat (1994).
1960tik 1970era, opera idatzi zuen, hala nola The Mines of Sulphur (1965), A Penny for a Song (1966), All the King´s Men (1968) eta Victory (1970). Horretaz gainera, ganbera-musika, kontzertuak, balletak, sinfoniak eta ahots bakarrerako zein abesbatzetarako musika idatzi zuen. Obra horien artean, aipagarriak dira Oboerako kontzertua (1970), Orkestrarako kontzertua (1973), Music for Strings (1978), Spells (1975), Isadora balleta (1981), Syrinx (1982-1986), 3. Sinfonia (1987) eta Tronpetarako kontzertua (1993).
Musika herrikoia eta jazza jo zituen pianoan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q959863
# Rittersdorf (Turingia)

Rittersdorf Alemaniako udalerria da. Turingia estatuan kokatuta dago, [[Weimarer Land (barrutia)|Weimarer Land]] barrutian. 2014an 259 biztanle zituen 8,76 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q684779
* Multimedia: Rittersdorf (Thuringia) / Q684779
# Rittersheim

Rittersheim Alemaniako udalerria da. Renania-Palatinatua estatuan dago, [[Donnersberg barrutia|Donnersberg]] barrutian. 2014an 173 biztanle zituen 3,95 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q561568
* Multimedia: Rittersheim / Q561568
# Ritu Menon

Ritu Menon (1949ko abenduaren 25) emakume indiar feminista argitaratzaile eta kazetaria da. Batez ere bere idazlanei eta argitaratze lanari esker ezaguna da. Ideologikoki ezkertiarra eta progresista da.

## Ibilbidea

1984an, Menon Kali for Women argitaletxea sortu zuen. Hau izan zen Indiako lehen argitaletxe erabat feminista. Lan horretan Urvashi Butaliaren laguntza izan zuen. 2003an, Kali for Women itxi behar izan zuen; itxieraren arrazoiak bi izan ziren nagusiki: arazo ekonomikoak eta Menonen zein Butaliaren arteko diferentziak. Ondoren, Menonek beste argitaletxe feminista sortu zuen: Women Unlimited.
Menonek, kazetari gisa, artikulu ugari argitaratu ditu. Bere lanen gai nagusietariko bat emakumeen aurkako biolentzia salatzea izan da. Bere kritiken beste helburuak emakumeen gainean erlijioek duten ikuspegia eta gizartean generoaren inguruko bazterketak.

## Obra

* Ritu Menon, Kamla Bhasin: "Recovery, Rupture, Resistance: Indian State and Abduction of Women during Partition", Economic and Political Weekly, 24. April 1993.
* Ritu Menon, Urvashi Butalia: Making a Difference: Feminist Publishing in the South. Bellagio 1995, Bellagio Publishing Network.
* Ritu Menon, Florence Howe: Publishing for Social Change. New Delhi eta New York 1996.
* Ritu Menon, Kamla Bhasin, Nighat Said Khan (Hrsg.): Against All Odds. Kali for Woman, 1996.
* Ritu Menon, Kamla Bhasin: Borders & Boundaries: Women in India's Partition. Piscataway, NJ 1998; Rutgers University Press.
* "Reproducing the Legitimate Community: Secularity, Sexuality, and the State in Postpartition India". Appropriating Gender: Women's Activism and Politicized Religion in South Asia. Patricia Jeffrey eta Amrita Basu argitaratzaileak. Londres 1998, Routledge.

## Saria

* 2011n, Menon eta Butalia elkarrekin Padma Shri saria jaso zuten. Sari hau Indiako Gobernuak ematen duen aitorpen zibil garrantzitsua da.

## Erreferentziak

* ↑ «Ritu Menon». The Kennedy Center.
* ↑ https://www.rediff.com/news/report/padma-awards-2011-the-winners/20110126.htm

## Kanpo estekak

* (Ingelesez):Ritu Menon Women Unlimited webgunean.
* (Ingelesez):Ritu Menon Women's World webgunean.
* (Ingelesez):Elkarrizketa Firspost webgunean, 2021/07/13
* Datuak: Q2798314
# Ritz-Carlton Hotel Company

The Ritz-Carlton luxuzko hotelak dituen marka bat da, mundu osoko 23 herrialdetako hiri handi askotan dauden 70 jabetzak dituena. Egungo enpresa 1983an sortu zen.

## Historia

The Ritz-Carlton izena Parisko Hôtel Ritz eta Londresko Carlton hoteletan dago. Gaur egungo Ritz-Carlton hotelaren izena Ritz-Carlton kontzeptua sortzeko Atlantan, Georgian, elkartu ziren Horst Schulze hotel-gidaria buru zuten lau ekintzailez osatutako talde bat, William B. Johnsonek berriki eskuratutako Ritz-Carlton izenaren eskubideak erabiliz.
The Ritz-Carlton Hotel Company LLC izena orain Marriott International enpresaren azpian dago.
The Ritz-Carlton Hotel Company-k 32.000 langile ditu gaur egun, eta egoitza Chevy Chase hirian du, Marylanden, Washington D. C.ko mugan.

## Ritz-Carlton hotelak

* Ritz-Carlton hotel, Bostonen.
* Ritz Hotel, Lisboan.
* Ritz Hotel, Johannesburgon.
* Ritz Hotel, Kairon.
* Ritz-Carlton hotela, Berlinen.
* Ritz-Carlton hotela, New Yorkrn.
* Ritz-Carlton hotela, Cancúnen.
* Ritz-Carlton hotela, Santiago de Chilen.
* Ritz-Carlton hotela, San Juan de Puerto Ricon.
* Ritz-Carlton hotela, Montrealen.
* Ritz-Carlton hotela, Moskun.
* Ritz-Carlton Atlantic City, Denverren.
* Ritz-Carlton, Georgetown.
* Ritz-Carlton Grand Cayman.
* Ritz-Carlton, Hong Kong.
* Ritz-Carlton Kuala Lumpur.
* L.A. Live, Los Ángelesen.
* Paradox Hotel Vancouver.
* Ritz Fizz.
* Ritz-Carlton Bangalore
* Ritz-Carlton, Portland
* Ritz-Carlton, Riyadh.
* Ritz-Carlton Millenia Singapore.
* Ritz-Carlton Toronto.
* Ritz-Carlton, Washington, D.C..
* Water Tower Place.

## Erreferentziak

* ↑ https://web.archive.org/web/20120603153802/http://corporate.ritzcarlton.com/en/Press/FactSheet.htm

## Ikus, gainera

* Ritz Development Company

## Kanpo estekak

* (Ingelesez):Webgune ofiziala.
* Datuak: Q782200
* Multimedia: Ritz-Carlton / Q782200
# Ritz-Carlton Toronto

The Ritz-Carlton Toronto Toronton (Kanada) kokaturiko luxuzko hotela eta bizitegi-etxe orratz bat da. 209,8 metrorekin (688,3 oin), Torontoko zortzigarren eraikin altuena da. Wellington Street West-eko 181. zenbakian dago etxe orratza, downtown erdigunearen mendebaldean eta Torontoko aisialdi-barrutiaren inguruan. Hotelak 2011ko otsailaren 16an ireki zuen.

## Kanpo estekak

* Datuak: Q1143174
# Rittmannita

Rittmannita fosfato motako minerala da eta whiteita subtaldearen kidea da.

## Ezaugarriak

Rittmannita fosfato mineralaren formula kimikoa hau da: ${\ce {{(Mn2+,Ca)}{Mn2+}{(Fe^{2+},Mn2+,Mg)2}{(Al,Fe^{3+})2}(PO4)4(OH)2*8H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3,5 da.

## Erreferentziak

* 1 2 (Ingelesez) «Rittmannite: Mineral information, data and localities.» www.mindat.org (Noiz kontsultatua: 12-05-2019).
# Ritu Beri

Ritu Beri (New Delhi, India, 1972ko maiatzaren 3a) moda-diseinatzaile indiarra da, nazioartean ezaguna. Bere marka atera zuen Indian 1990eko abenduan.

## Lan ibilbidea

Moda-marka frantses baten buru izan zen lehen diseinatzaile asiarra izan zen, 2002ko martxoan. Marka hori Jean-Louis Scherrer da. The Luxury League irabazi asmorik gabeko erakundea sortu zuen, Indiako modaren industrian sormena eta berrikuntza sustatzeko. Ritu Beri Khadi & Village (KVIC) Industria Batzordeko aholkulari izendatu zuten. Batzorde hori Indiako Gobernuko mikro, enpresa txiki eta ertainen ministerioaren zati da. Gutxiengoen Ministerioak 2015. urtean sortutako USTTAD (garapenerako arte tradizionaletako trebetasunak eguneratzea eta entrenamendua) delakoarekin ere lotuta dago.
Nazioarteko bezero garrantzitsuen artean daude Bill Clinton, Carlos III.a Erresuma Batukoa, Nicole Kidman, Andie MacDowell, Laetitia Casta, Elizabeth Jagger eta Jerry Hall. Indiako bere ohiko bezeroak dira, besteak beste, Madhuri Dixit, Rani Mukerji, Preity Zinta, Vidya Balan, Sushmita Sen, Shobhaa De, Dia Mirza, Akshay Kumar, AR Rahman, Rekha, Hema Malini, Smt Sushma Swaraj ministroa, Shazia Ilmi, Meenakshi Lekhi, Najma Heptullah politikaria eta Parmeshwar Godrej filantropoa.
Rituk Frantziako moda-denden bidez saltzen ditu bere lanak, eta boutique bat du New Delhin.

## Erreferentziak

* ↑ «Ritu Beri» www.rituberi.com.
* ↑ «rediff.com: Ritu Beri takes over at Scherrer» www.rediff.com.
* ↑ Codrops. «The Luxury League» www.theluxuryleague.in.
* ↑ «How Ritu Beri is putting India’s luxury labels on the global map» VOGUE India.
* ↑ Need to make Khadi the fabric of the moment: Ritu Beri - Times of India. .
* ↑ «Union Government launches USTAAD Scheme for Traditional Artisans in Varanasi» currentaffairs.gktoday.in.
* ↑ Ritu Beri is the designer for Indian government’s first ever luxury initiative - Born of web. 10 de abril de 2016.
* ↑ «Ritu Beri calls herself 'first idiot' of Indian fashion» Hindustan Times 12 de diciembre de 2012.

## Kanpo estekak

* Artikulu hau, osorik edo zatiren batean, {{{hizkuntza}}} Wikipediako «Ritu Beri» artikulutik itzuli da. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q7336833
* Multimedia: Ritu Beri / Q7336833
# Rittma Urquía Sebastián

Rittma Urquía Sebastián (Cusco, 1964ko martxoaren 22a) perutar irakaslea, itzultzailea eta yine hizkuntzaren aldeko ekintzailea da. Yine kulturaren eta hizkuntzaren ikerketan, garapenean, irakaskuntzan, transmisioan eta hedapenean egindako ekarpenagatik ezaguna da. 2017ko erroldaren arabera, 2.680 pertsonak baino ez dute hizkuntza horretan hitz egiten.
2014an, Peruko Indigen edo Jatorrizko Hizkuntzen Itzultzaile eta Interpreteen Elkarte Nazionaleko (ANTRAIN - Peru) Ekonomia Idazkari kargua hartu zuen eta Zuzendaritza Batzordean sartu zen.

## Errekonizimenduak

2015ean, omenaldi bat jaso zuen Cuscoko Nazioarteko Liburu Azokan.
2022an, Emakume Indigenen Nazioarteko Egunaren, Peruko Kultura Ministerioak «merezimendu handiko kultura-pertsonaia» izendatu zuen.

## Lanak

* Wumolene Gigkakle (hainbat egilerekin batera, 2011)
* Tsla Ga Wa Muchkajine Pirana / Tsla y los Muchkajines (Teresina Muñoz-Najarrekin batera, 2019)

## Erreferentziak

* 1 2 (Gaztelaniaz) «Otorgan a ciudadanas la distinción de “Personalidad Meritoria de la Cultura” en el marco del Día Internacional de la Mujer Indígena» El Peruano (San Borja) 2022-08-31 (Noiz kontsultatua: 2024-10-04).
* ↑ (Gaztelaniaz) «Yine» Base de datos de pueblos indígenas u originarios (Noiz kontsultatua: 2024-10-04).
* ↑ (Gaztelaniaz) «La Asociación Nacional de Traductores e Intérpretes de lenguas Indígenas u originarias del Perú (ANTRAIN - Perú)» ANTRAIN - Perú (Noiz kontsultatua: 2024-10-04).
* ↑ (Gaztelaniaz) «Segunda Feria Internacional del Libro de Cusco rendirá homenaje a Rittma Urquía, Jorge Flores y Alfonsina Barrionuevo» Gob.pe 2015-08-27 (Noiz kontsultatua: 2024-10-04).
* ↑ Wumolene Gigkakle. Diccionario infantil en Yine. Fondo de las Naciones Unidas para la Infancia - UNICEF (Noiz kontsultatua: 2024-10-04).
* ↑ Muñoz-Najar, Teresina; Urquía Sebastián, Rittma. (2019). Tsla Ga Wa Muchkajine Pirana / Tsla y los Muchkajines. Pluspetrol (Noiz kontsultatua: 2024-10-04).

## Kanpo estekak

* Datuak: Q121323685
# Rittman (Ohio)

Rittman Ohioko hiri bat da. Medina konderrian kokatua dago. 2010ean 6.491 biztanle zituen, 16,66 kilometro koadrotan banatuta.

## Ikus, gainera

* Medina konderria

## Kanpo estekak

* Datuak: Q1005678
* Multimedia: Rittman, Ohio / Q1005678
# Robert Ryan

Robert Bushnell Ryan (Chicago, Illinois, 1909ko azaroaren 11 – New York, 1973ko uztailaren 11) antzezlea izan zen. Max Reinhardten eta Stanislavskiren ikasle izan zen. Antzerkian aritu zen, eta arrakasta handia izan zuen. Edward Dmytryken Golden Gloves (1940, Urrezko eskularruak) izan zuen zineman lehen lana. Harrezkero hirurogeita hamar film egin zituen, ia denak maila handiko zinemagileekin: Brooks, De Mille, Fuller, Lang, Losey, Mann, Ophuls, Ray, Renoir, Walsh.

## Filmak

Born To Be Bad (1950, Gaiztoa izateko jaioa), The Naked Spur (1955, Ezproi Biluzia), Bad Day at Black Rock (1955, Egun Kaxkarra Black Rocken), House of Bamboo (1955, Banbuzko etxea), Men in War (1957, Gizonak gerran), King of Kings (1961, Erregeen Errege), Battle of the Bulge (1965, Ardenetako Gudua), The Professionals (1966, Profesionalak), The Dirty Dozen (1967, Hamabi Arloteak), The Wild Bunch (1969, Talde basatia) eta Executive Action (1973, Exekuzio ekintza).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q350680
* Multimedia: Robert Ryan / Q350680
# Robert Sabatier

Robert Sabatier (Paris, Frantzia, 1923ko abuztuaren 17a - Boulogne-Billancourt, Frantzia, 2012ko ekainaren 28a) frantsesezko idazlea izan zen.

## Bizitza

Haurtzaro gogorra izan zuen, eta gaztetan Frantziako Erresistentzian aritu zen. Tipografoa zen lanbidez, eta berak osatu zituen bere lehenengo bertso-taulak: Les Fêtes solaires (1955, Eguzki-festak); Les Poisons délectables (1965, Igar daitezkeen pozoiak), Les Châteaux des millions d'années (1969, Milioika urteko gazteluak), Icare et autres poèmes (1976, Icaro eta beste poema batzuk), l'Oiseau de demain (1981, Biharko txoria); Écriture (1993, Idazketa).
Bestalde, frantses poesiaren historia argitaratu zuen bederatzi liburukitan (1976-1982).
Sabatierren eleberrietan Olivier pertsonaia da protagonista: Allumettes suédoises (1969, Suediar poxpoloak), Trois sucettes à la menthe (1972, Hiru txupete mentan), Les Noisettes sauvages (1974, Hur basatiak), Les Fillettes chantantes (1980, Ume-abeslariak). Heroi hura agertu zen berriro David et Olivier (1986) eta Olivier et ses amis (1993, Olivier eta bere adiskideak) lanetan.
Beste lan batzuetan, ordea, kontakizunen bidez mundu miragarria eta alegoria bilatzen saiatuko da: Les Enfants de l'été (1978, Udako haurrak), Les Années secrètes de la vie d'un homme (1984, Gizon baten bizitzako ezkutuko urteak). Lan horietan eta ondorengoetan, hala ere, egilearen harridura-ahalmenak bizirik dirau: Le Livre de la déraison souriante (1991, Zentzugabekeria irribarretsuaren liburua), Le Cygne noir (1995, Beltxarga beltza), Le Lit de la merveille (1996, Miragarriaren ohea).

## Eleberriak

* Alain et le nègre (Éditions Albin Michel, 1953)
* Le marchand de sable (1954)
* Le goût de la cendre
* Boulevard
* Canard au sang
* La sainte farce
* La mort du figuier (Richelieu Saria 1963)
* Dessin sur un trottoir
* Le chinois d'Afrique
* Les années secrètes de la vie d'un homme (1984)
* Les enfants de l'été (1978)
* La Souris verte (1990)
* Le Cygne noir (1995)
* Le Lit de la Merveille (1997)
* Le Sourire aux lèvres (2000)
* Le Cordonnier de la rue triste (2009)
Olivier pertsonaia gisa hurrengo eleberrietan agertzen da:
* Les Allumettes suédoises, Éditions Albin Michel, Paris (1969)
* Trois sucettes à la menthe, Éditions Albin Michel, Paris (1972)
* Les Noisettes sauvages (1974)
* Les Fillettes chantantes (1980)
* David et Olivier (1986)
* Olivier et ses amis (1993)
* Olivier 1940 (2003)
* Les Trompettes guerrières (2007)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q741527
* Multimedia: Robert Sabatier / Q741527
# Robert Shaw

Robert Archibald Shaw (1927ko abuztuaren 9a, Westhoughton, Ingalaterra – 1978ko abuztuaren 28a, Tourmakeady, Irlandako Errepublika) ingeles aktore eta eleberri idazle bat izan zen. Nagusiki The Sting (1973), From Russia with Love (1963), A Man for All Seasons (1966), The Taking of Pelham One Two Three (1974), Black Sunday (1977), The Deep (1977) eta Jaws (1975) filmetan antzezteagatik ezaguna izan zen.

## Filmografia

* The Lavender Hill Mob (1951) (titulurik gabe)
* Operation Secret (1952) (titulurik gabe) - Jacques
* The Dam Busters (1954) - J. Pulford sarjentua
* A Hill in Korea (1956) - Lance Corporal Hodge
* Double Cross (1956)
* Man from Tangier (1957) - Johnny
* The Buccaneers (1957) - Dan Tempest kapitaina
* Sea Fury (1958) - Gorman
* Libel (1959) - Argazkilaria
* The Four Just Men (1960) - Crack Up atala - Stuart
* Danger Man (1961) - Bury The Dead atala - Tony Costello
* The Winter's Tale (1961) - Leontes
* The Valiant (1962) - Tenientea
* The Caretaker (1963) - Aston
* From Russia with Love (1963) - Donald 'Red' Grant
* The Cracksman (1963) - Moke
* The Luck of Ginger Coffey (1964) - Ginger Coffey
* Carol for Another Christmas (1964) - Etorkizuneko Eguberrietako Mamua
* Tomorrow at Ten (1964) - Marlowe
* Hamlet (1964) - Klaudio, Danimarkako Erregea
* Battle of the Bulge (1965) - Martin Hessler kolonela
* A Man for All Seasons (1966) - Henrike VIII.a Ingalaterrakoa
* Custer of the West (1967) - George Armstrong Custer jenerela
* The Birthday Party (1968) - Stanley Webber
* The Battle of Britain (1969) - "Skipper"
* The Royal Hunt of the Sun (1969) - Francisco Pizarro
* Figures in a Landscape (1970) - MacConnachie
* A Town Called Bastard (A Town Called Hell) (1971) - Apaiza
* Young Winston (1972) - Lord Randolph Churchill
* A Reflection of Fear (Labyrinth) (1973) - Michael
* The Hireling (1973) - Steven Ledbetter
* The Sting (1973) - Doyle Lonnegan
* The Golden Voyage of Sinbad (1974) (titulurik gabe) - Dena Dakien Orakulua
* The Taking of Pelham One Two Three (1974) - Urdin Jauna - Bernard Ryder
* Jaws (1975) - Quint
* The Man in the Glass Booth (1975) -
* Der Richter und sein Henker (End of the Game, Murder on the Bridge, Deception, and Getting Away with Murder) (1975) - Richard Gastmann
* Diamonds (Diamond Shaft) (1975) - Charles/Earl Hodgson
* Robin and Marian (1976) - Nottinghamgo sheriffa
* Swashbuckler (Scarlet Buccaneer) (1976) - Ned Lynch
* Black Sunday (1977) - David Kabokov maiorra
* The Deep (1977) - Romer Treece
* Force 10 from Navarone (1978) - Keith Mallory maiorra
* Avalanche Express (1979) - Marenkov jenerala

## Idazlanak

* The Hiding Place (1960)
* The Sun Doctor (1961)
* The Flag (1965)
* Situation Hopeless... But Not Serious (1965)
* The Man in the Glass Booth (1967)
* The Man in the Glass Booth (1968)
* A Card from Morocco (1969)
* Cato Street (1971) (play)

## Kanpo estekak

* Robert Shaw aktorearen IMDBko fitxa irakurgai (Ingelesez)
* Datuak: Q313727
* Multimedia: Robert Shaw / Q313727
# Robert Seldon Duncanson

Robert Seldon Duncanson (Fayette, New York, c. 1821 – Detroit, 1872ko abenduaren 21a) estatubatuar margolaria izan zen. Nazioartean ezaguna den lehen artista afroamerikarra izan zen.
Jatorri europarra eta afrikarra zuen, eta Hudson Ibaiaren Eskolako bigarren belaunaldiko kidea izan zen.
Estatu Batuetako iparraldean bizi zen esklabo liberatuen familia bateko kidea zen. Pintore eta arotz gisa ikasi zuen. Ez zuen heziketa artistiko formalik izan eta beste lan batzuk kopiatuz ikasi zuen. 1840ko hamarkadan erretratu ibiltarien margolaria izan zen. Gerora, Thomas Cole bezalako artisten paisaien margolaritzan oinarritu zen.
Cincinnatin egin zuen lan gehiena, eta Ohio Ibaiaren Haraneko Eskolako paisaia-tradizioa garatzen lagundu zuen. Detroiten, Montrealen eta Londresen ere lan egin zuen, Gerra Zibilean erbesteratu ondoren. Estatu Batuetako eta Londresko komunitate abolizionistarekin elkartu zen bere lana sustatzeko.

## Iruditegia

* Vulture and Its Prey (1844)
* Portrait of Freeman Cary (c. 1856)
* Untitled (Landscape)
* Landscape with Sheep
* Landscape with Rainbow (1859), Smithsonian American Art Museum
* On the St. Annes, East Canada (1863–65)
* Waterfall on Mont-Morency (1864)
* Mount Oxford (1864)
* A Dream of Italy (1865)
* Land of the Lotus Eaters Landscape (1861) Swedish Royal Collection
* Vesuvius and Pompeii (1870)
* Ellen's Isle, Loch Katrine (1871)
* Blue Hole, Flood Waters, Miami River (1851)
* The Caves (1869), Amon Carter Museum of American Art
* Mountain Landscape with Cows and Sheep, (1866), Newark Museum
* Mountain Pool, 1870, Smithsonian American Art Museum
* Loch Long, 1867, Smithsonian American Art Museum

## Kanpo estekak

* Datuak: Q2699889
* Multimedia: Robert Scott Duncanson / Q2699889